ปัจจัยความเสี่ยง

บริษัทฯ ให้คำมั่นสัญญาว่าจะพัฒนาระบบการบริการความเสี่ยงทั้งทางด้านการดำเนินและด้านการเงิน
เงื่อนไขของสภาวะเศรษฐกิจ สิ่งแวดล้อม การเมืองและกฏระเบียบต่างๆรวมถึงด้านทรัพยากรมนุษย์
ความเสี่ยงที่ส่งผลกระทบต่อการดำเนินงานของบริษัทฯ จะมีรายละเอียดดังที่จะได้กล่าวถึง
รวมทั้งการบริหารเพื่อลดความเสี่ยงของแต่ละปัจจัย
ทั้งนี้ความเสี่ยงเหล่านี้อาจจะไม่ใช่ความเสี่ยงทั้งหมด
เนื่องจากอาจมีความเสี่ยงภายนอกที่อยู่นอกเหนือความคาดหมายและไม่สามารถควบคุมได้
ซึ่งอาจจะส่งผลกระทบต่อการดำเนินงานของบริษัทฯ ได้

1.  ปัจจัยความเสี่ยงที่เกี่ยวข้องกับการดำเนินงาน

    1.  ความเสี่ยงจากการล้าสมัยของสินค้าคงคลัง

การจัดหาวัตถุดิบและการวางแผนการผลิตของบริษัทฯนั้นจะเป็นไปตามประมาณการของลูกค้า
ซึ่งจะสามารถปรับเปลี่ยนได้ตามเงื่อนไขของการซื้อขายสินค้า อย่างไรก็ตามบริษัทฯ
จะพยายามติดตามประมาณการของลูกค้าอย่างใกล้ชิดเพื่อให้สามารถจัดทำแผนการจัดหาวัตถุดิบและการผลิตสินค้าได้อย่างเป็นปัจจุบันที่สุด
อีกทั้งยังคงพิจารณาถึงปัจจัยต่างๆของตลาดร่วมด้วย ทั้งนี้บริษัทฯ
จะต้องสามารถตอบสนองความต้องการของลูกค้าได้อย่างรวดเร็วและมีประสิทธิภาพในการบริหารระดับของวัตถุดิบคงคลังได้

ยอดขายของบริษัทฯ โดยส่วนใหญ่จะมาจากการผลิตสินค้าภายใต้ตราสินค้าของลูกค้า (OEM) บริษัทฯ
มีนโยบายในการผลิตตามคำสั่งซื้อซึ่งเป็นนโยบายการผลิตสินค้าของเรา ดังนั้นคำสังซื้อจากลูกค้าแบบ
OEM จึงเป็นรายได้หลักของบริษัทฯ ซึ่งจะไม่ก่อให้เกิดความเสี่ยงด้านวัตถุดิบคงคลังล้าสมัย
อย่างไรก็ตามยอดขายแบบ ODM
ซึ่งจะมีความเสี่ยงในเรื่องการล้าสมัยของวัตถุดิบคงคลังจะส่งผลกระทบเพียงเล็กน้อยต่อบริษัทฯ
เนื่องจากรายได้จากสินค้า ODM เป็นเพียงส่วนน้อยเท่านั้น

บริษัทฯ
มีการวางนโยบายการควบคุมสินค้าคงคลังที่ล้าสมัยอย่างเคร่งครัดโดยการควบคุมตารางการส่งสินค้าและวัตถุดิบเพื่อลดความเสี่ยงได้
วัตถุดิบและสินค้าคงคลังที่ล้าสมัยจะได้รับการประเมินมูลค่าทุกไตรมาสจากผู้สอบบัญชีซึ่งจะเป็นไปตามมาตรฐานการบัญชี
และบริษัทฯจะทำการตัดบัญชีสำหรับสินค้าหรือวัตถุดิบที่ไม่มีการเคลื่อนไหวเกิน 2 ปี

2.  ความเสี่ยงจากการพึ่งพิงลูกค้ารายใหญ่

บริษัทฯได้สร้างความสัมพันธ์ที่ยั่งยืนกับลูกค้ามาเป็นเวลานาน
การรวมความแข็งแกร่งของลูกค้าและบริษัทฯจะทำให้มั่นใจว่าจะเป็นการเติบโตในระยะยาวและเพิ่มขีดความสามารถในการแข่งขัน
แต่เราจะไม่ยึดติดกับความสำเร็จที่ผ่านมา บริษัทฯ
ยังคงมุ่งมั่นขยายฐานลูกค้าและการพัฒนาผลิตภัณฑ์ใหม่ๆออกสู่ตลาด

สัดส่วนรายได้ของบริษัทฯที่ผ่านมาจะมาจากลูกค้าจำนวนไม่มากราย
ในกรณีที่บริษัทฯสูญเสียลูกค้าที่มีความสำคัญมากอาจจะส่งผลกระทบต่อทางด้านการเงินและผลการดำเนินงานได้
อย่างไรก็ตามจากการที่บริษัทฯมุ่งมั่นในการขยายฐานลูกค้าในช่วงหลายปีที่ผ่านมา
บริษัทฯสามารถลดการพึ่งพึงลูกค้ารายเดียวและสามารถเพิ่มความมั่นคงของธุรกิจได้

3.  ความเสี่ยงจากการการแข่งขันและเทคโนโลยี

บริษัทฯ
ยังใช้ประสบการณ์ในการแข่งขันกันอย่างเข้มข้นในทุกตลาดและโดยเฉพาะการผลิตสินค้าด้วยต้นทุนต่ำ
จากการเป็นบริษัทแบบ EMS
บริษัทฯจึงสามารถดำเนินงานภายใต้ตลาดที่มีการเปลี่ยนแปลงตลอดเวลาด้วยเรามีลักษณะพิเศษคือสามารถเปลี่ยนแปลงเทคโนโลยีได้อย่างรวดเร็ว
ปรับปรุงโครงสร้างของต้นทุน และพัฒนาความสามารถในการวิจัยพัฒนาผลิตภัณฑ์
ซึ่งสิ่งเหล่านี้เป็นปัจจัยที่บริษัทฯ ได้ให้ความสำคัญอย่างมาก

เพื่อการตอบสนองต่อปัจจัยความเสี่ยงด้านการแข่งขัน
บริษัทฯได้พยายามอย่างต่อเนื่องในการผลิตสินค้าด้วยต้นทุนที่ต่ำกว่าในขณะที่ยังสามารถรักษาชื่อเสียงและมาตราฐานการให้บริการระดับโลก
การปรับปรุงด้านโครงสร้างของต้นทุนและการสร้างความสัมพันธ์อันใกล้ชิดกับลูกค้า
บริษัทฯยังมุ่งเน้นในการขยายความสามารถในการวิจัยพัฒนาผลิตภัณฑ์เพื่อความสำเร็จในอนาคต
ทั้งนี้ฐานะทางการเงินของบริษัทฯอยู่ในเกณฑ์ดีและมีเงินทุนหมุนเวียนที่เพียงพอต่อการสนับสนุนกิจกรรมการวิจัยและพัฒนาด้านเทคโนโลยี

4.  ปัจจัยความเสี่ยงจากการพึ่งพิงและการแข่งขันกับบริษัทแม่

ผู้ถือหุ้นรายใหญ่ของบริษัทฯ คือ Kinpo Electronics, Inc และ Compal electronics Inc
ซึ่งต่างก็เป็นผู้ผลิตสินค้าอีเล็คโทรนิคส์ในไต้หวัน ทั้งนี้ไม่มีการแข่งขันโดยตรงระหว่าง บริษัท Kinpo
บริษัท Compal และบริษัทฯ เนื่องจากแต่ละบริษัทฯ
จะมีกลุ่มผลิตภัณฑ์และทีมวิจัยพัฒนาของแต่ละบริษัทเอง Kinpo Electronics
ได้มุ่งเน้นการผลิตเครื่องคิดเลขและ GPS สำหรับ Compal electronics Inc
ได้มุ่งเน้นไปที่การผลิตเครื่องคอมพิวเตอร์โน๊ตบุคส์ ในขณะที่บริษัทฯ มุ่งเน้นการผลิต ปริ้นเตอร์
แผงวงจร PCB โทรศัพท์เคลื่อนที่และเครื่องรับส่งสัญญาณดาวเทียม
และนอกจากนี้บริษัทฯไม่ได้รับความช่วยเหลือด้านการเงินจากผู้ถือหุ้นรายใหญ่แต่อย่างใด

5.  ปัจจัยความเสี่ยงจากการมุ่งเน้นปริมาณการสั่งซื้อวัตถุดิบ

บริษัทฯได้จัดหาวัตถุดิบจากหลายๆแหล่งเพื่อให้มั่นใจได้ว่าบริษัทฯมีคู่ค้าเพียงพอที่จะจัดส่งวัตถุดิบเพื่อการผลิตสินค้าและลดความเสี่ยงด้านการสั่งซื้อนี้
อย่างไรก็ตาม บริษัทฯได้ทำการสั่งซื้อวัตถุดิบบางส่วนจากผู้ขายวัตถุดิบที่ลูกค้าของเราต้องการ
บริษัทฯ
ได้ทำการตรวจสอบคุณสมบัติของคู่ค้าอย่างระมัดระวังรวมถึงการพิจารณาคุณภาพของวัตถุดิบร่วมด้วย
ทั้งนี้บริษัทฯได้มีการกำหนดนโยบายด้านการจัดซื้อวัตถุดิบว่า
บริษัทฯจะจัดซื้อวัตถุดิบจากคู่ค้าที่มีคุณภาพเท่านั้น

บริษัทฯ ได้มีการทำงานร่วมกับกับคู่ค้าของเราในการพัฒนาโครงสร้างของต้นทุนและคุณภาพของสินค้า
การเป็นพันธมิตรกันเช่นนี้จะช่วยให้บริษัทฯมีความสัมพันธ์ที่แน่นแฟ้นกับคู่ค้าและจะส่งผลให้สามารถปรับปรุงคุณภาพของสินค้าได้อีกด้วย
อย่างไรก็ดีบริษัทฯยังคงแสวงหาแหล่งวัตถุดิบใหม่ๆ เพื่อที่จะเป็นแหล่งรวมของวัตถุดิบหลายๆชนิด

6.  ความเสี่ยงในการขยายความสามารถในการผลิตเนื่องจากการชะลอตัวของเศรษฐกิจ

เพื่อตอบสนองความต้องการของลูกค้าและสร้างความได้เปรียบของต้นทุนด้านภูมิศาสตร์
บริษัทฯจึงได้ลงทุนสร้างโรงงานและอุปกรณ์ในการผลิตสินค้าในประเทศจีนเพิ่มขึ้นอีก 2
โรงงานและเริ่มผลิตสินค้าในปี 2551
การลงทุนในครั้งนี้ช่วยเพิ่มกำลังการผลิตสำหรับสินค้าในกลุ่มอุปกรณ์ประกอบคอมพิวเตอร์และโทรคมนาคม
ทั้งนี้บริษัทฯเข้าใจดีว่าสภาวะเศรษฐกิจที่ตกต่ำจะทำให้สินค้าตลาดเติบโตได้ยาก
ด้วยความพยายามอย่างสูงสุด บริษัทฯ
จะทำการประเมินการขยายกำลังการผลิตอย่างระมัดระวังและเฝ้ามองสถานการณ์ของสภาวะเศรษฐกิจอย่างใกล้ชิดเพื่อลดความเสี่ยงของการขยายกำลังการผลิตมากเกินไป

2.  ปัจจัยความเสี่ยงที่เกี่ยวข้องกับสภาวะเศรษฐกิจและตลาดเงิน

    1.  ความเสี่ยงจากการผันผวนของดอกเบี้ย

บริษัทฯได้จัดหาเงินทุนเพื่อใช้ในการดำเนินธุรกิจจากการกู้เงินจากสถาบันการเงินบางส่วน
เพื่อการจำกัดจำนวนหนี้ที่อาจจะได้รับผลกระทบจากความผันผวนของอัตราแลกเปลี่ยน
บริษัทฯยังได้จัดหาเงินทุนผ่านทางการออกใบสำคัญแสดงสิทธิเพื่อซื้อหุ้นสามัญของบริษัทฯ
ให้กับผู้ถือหุ้นและพนักงาน
ในส่วนของสถานะการเงินทั้งทางด้านสินทรัพย์และหนี้สินจะใช้อัตราดอกเบี้ยลอยตัว หรือ
อัตราดอกเบี้ยคงที่ที่ใกล้เคียงกับอัตราของตลาด
ดังนั้นผลกระทบของความเสี่ยงด้านอัตราดอกเบี้ยจึงมีน้อยลง

2.  ความเสี่ยงจากอัตราแลกเปลี่ยน

สัดส่วนของยอดขายและต้นทุนของวัตถุดิบส่วนใหญ่ของบริษัทฯ จะอยู่ในรูปสกุลเงินเหรียญสหรัฐ
ดังนั้นความผันผวนของอัตราแลกเปลี่ยนที่มีนัยสำคัญอาจจะส่งผลกระทบต่อสถานะการเงินของบริษัทฯได้
อย่างไรก็ดีบริษัทฯได้บริหารอัตราแลกเปลี่ยนโดยการจับคู่ระหว่างสินทรัพย์และหนี้สินที่มีสกุลเงินเดียวกัน
(Naturally hedged) ซึ่งสามารถลดความเสี่ยงในด้านอัตราแลกเปลี่ยนได้ส่วนหนึ่ง
และนอกจากนี้บริษัทฯยังได้ป้องการความเสี่ยงจากอัตราแลกเปลี่ยนโดยการทำcurrency forward
และcurrency option เพื่อป้องกันความเสี่ยงจากการผันผวนของอัตราแลกเปลี่ยนอีกด้วย
(ดูรายละเอียดได้ในหัวข้อเครื่องมือทางการเงินในหมายเหตุประกอบงบการเงินของบริษัทฯ)

  การเคลื่อนไหวของค่าเงินบาทเมื่อเปรียบเทียบกับเงินเหรียญสหรัฐในปี 2551 นี้
  มีความผันผวนใกล้เคียงกับปี 2550 แต่เป็นไปในทิศทางตรงกันข้าม กล่าวคือ ค่าเงินบาทในปี
  2550 มีการแข็งค่าขึ้น ในขณะที่ ค่าเงินบาทในปี 2551 อ่อนค่าลงเล็กน้อย
  อย่างไรก็ตามบริษัทฯยังคงติดตามการเคลื่อนไหวของตลาดอย่างใกล้ชิดเพื่อลดการสูญเสียจากอัตราแลกเปลี่ยน

3.  ความเสี่ยงที่เกี่ยวข้องกับสิ่งแวดล้อม ความปลอดภัย และภาวะฉุกเฉิน

บริษัทฯได้จัดตั้งระบบการบริหารความเสี่ยงเพื่อการรักษาแหล่งทรัพยากรธรรมชาติ
ความปลอดภัยของคนและการปกป้องทรัพย์สิน
โดยได้ทำการอบรมเพื่อรับมือกับภาวะฉุกเฉินหรือภัยธรรมชาติที่อาจจะเกิดขึ้นกับแต่ละโรงงานซึ่งจะช่วยในการลดความสูญเสีย
สามารถรับมือกับเหตุฉุกเฉินได้ทันท่วงทีและสามารถพื้นคืนธุรกิจได้อย่างรวดเร็ว

4.  ความเสี่ยงทางด้านการเมือง และการดำเนินการตามกฎหมายต่างๆ

ทีมผู้บริหารของบริษัทฯ ได้มีการติดตามภาวะการเมือง
และการเปลี่ยนแปลงข้อกฎหมายและกฎระเบียบต่างๆที่อาจจะส่งผลกระทบต่อการดำเนินงานของบริษัทฯ
อย่างต่อเนื่อง ทั้งนี้การประท้วงเพื่อต่อต้านรัฐบาลในปี 2551
ไม่ได้ส่งผลกระทบต่อการดำเนินของบริษัทฯ

และตั้งแต่บริษัทฯ ได้จดทะเบียนทั้งในตลาดหลักทรัพย์แห่งประเทศไทย และไต้หวัน
บริษัทฯจะต้องปฏิบัติตามกฎระบียบต่างๆของการเป็นบริษัทจดทะเบียนที่ไม่ได้เป็นบริษัทไต้หวัน
ทั้งนี้บริษัทฯได้ให้ความสำคัญในการดูแลการดำเนินการตามกฎระเบียบและกฏหมายที่เกี่ยวข้องและพยามยามที่จะติดตามการปรับปรุงกฎระเบียบและสถานะการด้านการเมืองอยู่เสมอ

5.  ความเสี่ยงทางด้านทรัพยากรบุคคล

    1.  ความเสี่ยงในการดึงดูดและรักษาไว้ซึ่งทรัพยากรบุคคลที่มีความเชี่ยวชาญพิเศษ

  ความสำเร็จของบริษัทฯขึ้นอยู่กับความสามารถในการดึงดูดและรักษาไว้ซึ่งทรัพยากรบุคคลที่มีความเชี่ยวชาญพิเศษ
  เนื่องจากในธุรกิจนี้มีการแข่งขันในการดึงตัวบุคคลที่มีความรู้ความสามารถ
  ถ้าบริษัทฯไม่สามารถที่จะรักษาไว้ซึ่งพนักงานที่เป็นกุญแจสำคัญ
  อาจจะส่งผลกระทบต่อการพัฒนาผลิตภัณฑ์และการบริการของบริษัทฯได้ ดังนั้นเมื่อวันที่ 28
  กันยายน 2550 บริษัทฯได้ออกใบสำคัญแสดงสิทธิให้กับพนักงานของบริษัทฯและบริษัทย่อย จำนวน
  156,000,000 หน่วย อายุ 3 ปี
  ทั้งนี้ได้รวมถึงพนักงานใหม่และพนักงานที่เชี่ยวชาญในด้านการวิจัยและพัฒนาผลิตภัณฑ์ซึ่งจะสามารถสร้างผลประโยชน์ให้กับบริษัทฯได้ในระยะยาว

2.  ความเสี่ยงจากการสูญเสียทรัพยากรบุคคลที่สำคัญโดยไม่มีตัวแทน

  ความสำเร็จของบริษัทฯในอนาคตนั้นส่วนใหญ่ขึ้นอยู่กับคณะกรรมการและผู้บริหารของบริษัทฯ
  ทั้งนี้เราเข้าใจดีว่าการสูญเสียทรัพยากรบุคคลที่สำคัญอาจจะส่งผลต่อการเปลี่ยนแปลงการควบคุมบริษัทฯ
  และการจัดหาบุคลากรมาทดแทนอาจจะไม่สามารถทำได้ทันที
  การดำเนินงานอาจจะได้รับผลกระทบ
  ทั้งนี้ผู้บริหารของบริษัทฯได้รับความไว้วางใจจากคณะกรรมการบริษัทฯในการให้ข้อมูลด้านผลการดำเนินงานบริษัท
  และการให้การอบรมต่อบุคลากรที่จะมาเป็นส่วนหนึงของการขยายธุรกิจและการทดแทน
  ในระหว่างปี 2551
  รองประธานกรรมการของบริษัทฯได้ลาออกจากตำแหน่งและบริษัทสามารถที่จะหาบุคลที่มีความเหมาะสมเพื่อมาดำรงตำแหน่งแทนได้